
	Tema
	Pirmoji pagalba

	Pamokos idėja
	Didžioji dalis įvykių, kai reikalinga pirmoji pagalba, nutinka buityje ar kitoje aplinkoje, kurioje nėra medikų, tad labai svarbu mokinius supažindinti su paprastais veiksmais, kurie gali išgelbėti gyvybę. Atsižvelgiant į gyvenimo įgūdžių bendrąją programą 8 klasės mokiniai turi gebėti pademonstruoti, kaip suteikti pirmąją pagalbą.

	Sąvokos
	Pirmoji pagalba – tai tikslingi veiksmai, atliekami siekiant išsaugoti nukentėjusiojo gyvybę iki kol atvyks greitoji medicinos pagalba.
Gaivinimas – veiksmai, kuriais dirbtinai sužadinamos arba palaikomos staiga išnykusios gyvybinės organizmo funkcijos – širdies veikla (kraujotaka) ir kvėpavimas.
Defibriliatorius (AID) - tai prietaisas, skirtas nustatyti širdies ritmo sutrikimą, širdies sustojimą ar per silpną plakimą ir, jei reikia, išskirti elektros impulsą, kuris gali atkurti širdies darbą.
P–P–P – pirmosios pagalbos taisyklė, reiškianti „patikrink, paskambink, padėk“.
Užspringimas – būsena, kai svetimkūnis, patekęs į kvėpavimo takus, iš dalies arba visiškai juos užspaudžia neleisdamas patekti deguoniui į kvėpavimo takus.
Heimlicho manevras – tai technika, rekomenduojama atlikti siekiant padėti užspringusiam žmogui. Ji pagrįsta smūgiais į tarpumentę ir pilvo spustelėjimais.
Traukuliai - tai sunki alerginė reakcija į svetimą ar susvetimėjusią biologiškai aktyvią medžiagą, kuriai veikiant pažeidžiamos įvairios organų sistemos (dažniausiai – oda, kvėpavimo, virškinimo ir širdies kraujagyslių sistemos).
Apsinuodijimas - organizmo pakitimai, sukeliami į jį patekusių arba jame susidariusių nuodingųjų medžiagų.

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. priimti sprendimus atsižvelgiant į saugumo, etinius ir visuomeninius veiksnius;
2. kasdienėse akademinėse ir socialinėse situacijose taikyti atsakingų sprendimų priėmimo įgūdžius;
3. vertinti sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę.

	Tikslas
	Ugdyti gebėjimus taisyklingai atlikti pirmosios pagalbos veiksmus, susidūrus su psichoaktyviųjų medžiagų veikimu.

	Uždaviniai
	1. Supažindinti mokinius su psichoaktyviųjų medžiagų poveikiu ir pavojingomis situacijomis, kurios gali kilti dėl jų vartojimo, bei aptarti pirmosios pagalbos principus tokiose situacijose.
2. Išmokyti tinkamai atlikti pirmosios pagalbos veiksmus, susidūrus su asmeniu, paveiktu psichoaktyviųjų medžiagų, įskaitant kvėpavimo ir sąmonės tikrinimą, gaivinimą, kraujavimo stabdymą bei kitus pagrindinius veiksmus.
3. Skatinti bendradarbiavimą ir refleksiją per praktines situacijų užduotis, vertinant pirmosios pagalbos veiksmų teisingumą ir tinkamumą, siekiant efektyviai padėti asmeniui, paveiktam psichoaktyviųjų medžiagų.

	Trukmė
	45 min.

	Pamokos pavadinimas
	Pirmoji pagalba: kai pavojų kelia psichoaktyvios medžiagos

	Priemonės
	· Projektorius;
· Kompiuteris;
· Gaivinimo manekenas (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pirmosios pagalbos rinkinys (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pagal galimybes – jogos kilimėlis (gaivinimo demonstracijai).

	PAMOKOS EIGA
	Pamokos planą sudaro 4 dalys:
1. Įžanga (5 min.)
2. Teorinė dalis (25 min.)
3. Užduotis ir praktinė dalis (10 min.)
4. Diskusija ir refleksija (5 min.)

	1. TEMOS ATSKLEIDIMAS
	Pristatoma tema – Pirmoji pagalba: kai pavojų kelia psichoaktyvios medžiagos  (skaidrė Nr. 1).

	2. TEORINĖ DALIS

	EIGA
	REKOMENDUOJAMAS TURINYS

	
	SĄVOKOS IR APIBRĖŽIMAI - PIRMOJI PAGALBA, PSICHOAKTYVIOS EDŽIAGOS IR APSINUODIJMAS

	
	Mokytojas užduoda klausimą mokiniams: „Ar žinote, kas yra pirmoji pagalba?“ (skaidrė Nr. 2). Kai dauguma mokinių pasisako, mokytojas dar kartą užtvirtinimui pasako pirmosios pagalbos apibrėžimą (skaidrė Nr. 3).

Toliau mokytojas pristato psichoaktyviąsias medžiagas ir jų skirtumus (skaidrė Nr. 4). 












































Aptarus psichoaktyviąsias medžiagas, mokytojas paklausia kokia būklė dažniausiai pasireiškia padauginus psichoaktyviųjų medžiagų?


Padiskutavus su mokiniai, pereinama į sekančią skaidrę ir apie apsinuodijimus psichoaktyviosiomis medžiagomis - aptariami požymiai ir atsakoma į mokinių klausimus. (skaidrė Nr. 5)

	Rekomenduojame akcentuoti, kad pirmoji pagalba – tai tikslingi veiksmai, atliekami siekiant išsaugoti nukentėjusiojo gyvybę, iki kol atvyks greitoji medicinos pagalba




Trumpai galima paaiškinti kiekvieną psichoaktyviųjų medžiagų grupę:
· psichiką stimuliuojančios medžiagos (nikotinas, kofeinas, kokainas, amfetaminas, crack kokainas, MDMA (ekstazis – turi ir haliucinogeninių savybių), kai kurios NPM (pvz., „miau-miau“)  – poveikis vartojant šias medžiagas yra energijos antplūdis, didesnis budrumas, ištvermė ar produktyvumas, pasikeitęs maisto ir miego poreikio suvokimas, nerimas ir padidėjęs kraujospūdis, padažnėjęs kvėpavimas ir širdies ritmas. Įsivaizduoti šį poveikį galima prisimenant būseną intensyviai pasportavus: daug energijos, širdis stipriai daužosi, dažnai kvėpuojama, jaučiamas gyvybingumas. Vėliau – išsekimas, depresinė nuotaika, širdies sutrikimai; 
· psichiką slopinančios medžiagos (alkoholis, raminamieji vaistai (benzodiazepinai, pvz., diazepamas), opioidai (heroinas, morfinas, kai kurie vaistai nuo skausmo) – jos veikia priešingai nei psichiką stimuliuojančios medžiagos – slopina centrinės nervų sistemos veiklą. Šių psichoaktyviųjų medžiagų poveikis yra apsvaigimas, atsipalaidavimas, mieguistumo pojūtis, raumenų atsipalaidavimas, apatija, baimės jausmo slopinimas ir lėtesnis mąstymas, judėjimas, širdies ritmas ir kvėpavimas;
· haliucinogeninės medžiagos (dideli kanapių kiekiai, LSD, psilocibinas (haliucinogeniniai grybai), ketaminas, Salvija, kai kurios NPM („spice“, sintetiniai kanabinoidai) – veikdamos jos keičia žmogaus suvokimą, mąstymą ir jausmus taip, kad vartotojas pradeda girdėti ir matyti įvairius nesamus dalykus. Vartojant šias medžiagas, kaip ir galima suprasti iš pavadinimo, yra sukeliamos visų rūšių haliucinacijos: vaizdo, klausos, uoslės ar jutimų. Gali sukelti panikos priepuolius, psichozę ar ilgalaikius psichikos sutrikimus;
· mišraus poveikio medžiagos (kanapės (marihuana, hašišas), veiklioji medžiaga: THC (tetrahidrokanabinolis)  – jos gali veikti kaip visos 3 prieš tai minėtos medžiagų grupės: stimuliuoti arba slopinti centrinę nervų sistemą ir sukelti haliucinacijas. Gali sukelti nerimą, paranoją, ypač paaugliams – didina psichikos sutrikimų riziką. 

Dažniausia pasireikškianti būklė padauginus psichoaktyviųjų medžiagų yra APSINUODIJIMAS




Apsinuodijimas - organizmo pakitimai, sukeliami į jį patekusių arba jame susidariusių nuodingųjų medžiagų.

Pabrėžti, kad dažnu atveju skirtingos psichoaktyvios medžiagos turi skirtingus apsinuodijimo požymius, tačiau skaidrėje galima matyti bendrinius, kurie gali pasireikšti dažniausiai: 
· Psichikos ir elgesio:
· Agresyvumas ar susierzinimas;
· Nerimas;
· Pakyla nuotaika (euforija);
· Haliucinacijos;
· Silpnesnė sprendimų priėmimo geba;
· Padidėjusi energija arba aktyvumas;
· Atminties sutrikimai;
· Paranoja.
· Fiziniai:
· Sutrikusi koordinacija, pusiausvyros praradimas
· Pykinimas, vėmimas
· Neaiški, nerišli kalba
· Kūno temperatūros pokyčiai (per didelė arba per žema temperatūra)
· Vyzdžių susiaurėjimas ar išsiplėtimas
· Kardiologiniai pokyčiai (širdies ritmo padažnėjimas arba sulėtėjimas).

Pabrėžti, kad dažniausias užfiksuojamas apsinuodijimas Lietuvoje yra nuo alkoholio.

	
	P-P-P TAISYKLĖ

	
	Mokytojas užduoda klausimą mokiniams: „Ar esate girdėję apie P-P-P taisyklę? (skaidrė Nr. 6).
Išklausęs mokinių atsakymų, mokytojas pristato P-P-P taisyklę. 

















Mokytojas pristato 1 P – Patikrink (skaidrė Nr. 7)




















Mokytojas pristato 2 P – Paskambink (skaidrė Nr. 8)


Mokytojas pristato, kokiais skubios pagalbos kontaktais galime kreiptis, esant apsinuodijimui psichoaktyviosiomis medžiagomis (skaidrė Nr. 9)

Galiausiai, mokytojas pristato paskutiniąją 3 P – Padėk (skaidrė Nr. 10)


	Siūlome atkreipti dėmesį, kad pirmosios pagalbos taisyklė yra P–P–P, kuri reiškia:
· Patikrink – rekomenduojame akcentuoti, kad tik įsitikinę, jog patys esame saugūs aplinkoje, galime suteikti pagalbą nukentėjusiam asmeniui. Svarbu likti saugiems, nes galbūt vieninteliai galėsime padėti nukentėjusiems. Gali kilti daug įvairių pavojų: gyvūnai; sprogimai, gaisras; pikti (agresyvūs) asmenys; avarija, transporto eismas; elektros poveikis ir kt. Kai patys esame saugūs, galime patikrinti nukentėjusiojo sąmonę ir kvėpavimą;
· Paskambink – galima priminti mokiniams, kad reikia skambinti numeriu 112 arba nurodyti kitam žmogui tai padaryti, kol mes padedame. Paskambinus, atsakinėjame į dispečerio klausimus ir pasakome įvykio vietos adresą trumpai apibūdindai kas nutiko. Klausome nurodymų ir liekame su žmogumi iki pasirodant pagalbai.
· Padėk – svarbu pabrėžti, kad iškvietus greitąją pagalbą, galime atlikti tam tikrus veiksmus, siekiant suteikti ramų laukimą ir neleisti būklei pablogėti. 


Dar kartą primename, kad turime patikrinti, ar patys esame saugūs, kad glaėtume suteikti pirmąją pagalbą.
Tuomet įvertiname du dalykus - sąmonę ir kvėpavimą.
Kaip tikrinti nukentėjusiojo SĄMONĘ:
· Paklauskite (ar Jums viskas gerai? Ar galėčiau Jums padėti?). Žmogui neatsiliepus, atliekame sekantį veiksmą.
· Pajudinkite, jei neįtariame galvos ar stuburo traumos (už pečių, kaip parodyta paveikslėlyje). 
Jei nukentėjusysis yra nesąmoningas (neatsakė, nesujudėjo), turim įvertinti jo KVĖPAVIMĄ:
· Pasilenkite virš nukentėjusiojo kvėpavimo takų (nosies, burnos), kad ausis galėtų pajusti iškvėpiamo oro šilumą, galėtumėte išgirsti iškvepiamą orą. 
· Pasilenkus, pasukite galvą į nukentėjusiojo krūtinę, kad matytumėte ar krūtinė nuo kvėpavimo kilnojasi ar ne.
· Jeigu abejojate, galite lengvai uždėti ranką ant nukentėjusiojo krūtinės, jei nesikilnoja krūtinė – žmogus nekvėpuoja.


Svarbu paminėti, kad paskambinus nepadėti telefono ragelio, klausyti dispečerio nurodymų ir paskambinus telefonu, nepalikti nukentėjusiojo vieno.

Jei tikrai žinote, kad tai apsinuodijimas, siūloma skambinti ne tik 112, bet ir vaistų kontrolės tarnybai, kuri visuomet atskys apsinuodijimo klausimais


Šioje situacijoje, jei asmuo sąmoningas, galime nuraminti kad pagalba jau atvyksta, palaipsniui vertinti sąmonę ir kvėpavimą, padėti surasti patogią ir saugią padėtį, jei aplink nesaugu ir gali atsirasti pavojus (eismas ar kt. galimi pavojai), galime perkelti nukentėjusįjį, taip pat verta šiltai apkloti. Jei žmogaus sąmonė stipriai sutrikusi, žmogus alpsta, prasidėjo traukuliai ar kiti sutrikimai, jokiu būdu nesukeliame vėmimo bei neduodame maisto ar gėrimų - tai gali būti pavojinga dėl užspringimo rizikos. Na, o galiausiai, jei asmuo yra nesąmoningas ir nekvėpuoja turime pradėti gaivinimą.

	
	STABILI ŠONINĖ PADĖTIS, TRAUKULIAI IR GAIVINIMAS

	
	Mokytojas pristato stabilią šoninę padėti ir paklausia: „Galbūt kažkas žinote, kaip paguldyti žmogų į stabilią šoninę padėti?“. Jei žino, leidžiame parodyti klasei, jei ne - kviečiame savanorį ir pasakojant vaizduojame reikiamus veiksmus (skaidrė Nr. 11).








Toliau pristatoma situacija, kuri gali pasireikšti apsinuodijus alkoholiu – TRAUKULIAI (skaidrė Nr. 12).









Toliau mokytojas pristato tolimesnius veiksmus, jei asmuo yra nesąmoningas ir nekvėpuoja - atliekame GAIVINIMĄ. (skaidrė Nr. 13).




Klausiame mokinių, kiek paspaudimų ir įpūtimų reikia atlikti gaivinant suaugusį asmenį ir vaiką? Atsakius, demonstruojame pasakojant gaivinimo taisykles (skaidrės Nr. 14 ir 15). 








Primename apie defibriliaciją ir jos eigą (skaidrės Nr. 16).



Paklausiame, kur galime rasti defibriliatorius? (skaidrė Nr. 17)

	Siūlome atkreipti dėmesį, kad asmeniui esant be sąmonės, bet kvėpuojant - šiuo atveju apsinuodijus psichoaktyviomis medžiagomis, tačiau gali būti taikoma esant kitoms situacijoms (pavyzdžiui: prasidėjus alerginei reakcijai) - jis turi būti guldomas į stabilią šoninę padėtį (vieną gulinčiojo ranką, esančią arčiau jūsų, ištiesiate į šoną horizontaliai, o kitą perkeliate per krūtinės ląstą ir delną priglaudžiate prie veido. Sulenkiate tolimesnę nukentėjusiojo koją per kelio sąnarį ir už rankos bei kojos traukiate į save versdami jį ant šono). Tokiu būdu nukentėjęs asmuo apsaugomas nuo galimo užspringimo, jei imtų vemti ar kraujuoti iš burnos.
Asmeniui esant be sąmonės ir nekvėpuojant atliekamas gaivinimas.

Traukuliai - tai nevalingi, nekontroliuojami raumenų susitraukimai. Taip pat verta paminėti, kad traukuliai yra taip pat dažnas neurologinės ligos epilepsijos požymis.
Rekomenduojama akcentuoti, kad jei žmogui traukuliai pasireiškė pirmą kartą, trunka ilgiau nei 5 minutes, traukulių metu žmogus patyrė traumą arba pasibaigus traukuliams žmogus neatsibunda - būtina kviesti greitąją pagalbą.
Svarbu, traukulių metu nevaržyti žmogaus kūno, leisti traukiotis, tačiau patraukti visus pašalinius daiktus su kurias traukulių metu gali susižeisti.

1. Pirmiausia, įsitikiname, kad nukentėjusysis yra nesąmoningas IR nekvėpuoja.
2. Paguldome žmogų ant kieto pagrindo ir apnuoginame jo krūtinę;
3. Paprašome, kad kitas asmuo atneštų išorinį automatinį defibriliatorių (AED).
4. Pradedame krūtinės ląstos paspaudimus:

Suaugusį asmenį gaiviname santykiu 30 : 2 atliekant paspaudimus ir įpūtimus, o vaiką santykiu 2 : 15, pradedant nuo įpūtimų. Pademostruojame: paspaudimai atliekami atsiklaupus virš nukentėjusiojo, plaštakos pagrindą padedant krūtinės centre, kitą ranką uždedant ant pirmosios, palinkstama vertikaliai virš krūtinės ir ištiestomis rankomis spaudžiamas krūtinkaulis žemyn. Įpūtimai atliekami naudojant vienkartinę veido kaukę, jos neturint galime pasirinkti patys ar įpūtimus atliksime ar ne. Jei ne, atliekami tik paspaudimai. Svarbu atkreipti dėmesį, kad paspaudimai atliekami 100–120 kartų per minutę dažniu (atitinka skaičiavimą „ir viens, ir du, ir viens, ir du...“).

Jei nukentėjimo vietoje yra daugiau žmonių, galime prašyti kito atnešti defibriliatorių.
Defibriliatorius - tai prietaisas, kuris gali atkurti normalų širdies ritmą, kai žmogus yra be sąmonės ir be kvėpavimo.

Jų dažniausiai būna: didžiosiose parduotuvėse (LIDL ir kt.), mokyklose, autobusų, traukinių stotyse, traukiniuose, oro uostuose ir kt.

	3. UŽDUOTIS IR DISKUSIJA

	Užduotis: TIESA AR NETIESA: AR ŽINAI KAIP PADĖTI APSINUODIJUSIAM? (nuo skaidrės Nr. 18 iki skaidrės Nr. 28)


Mokytojas kartu su mokiniai diskutuoja pagal duotus teiginius. Mokiniai turi atsakyti, ar teiginys yra teisingas, ar neteisingas.
1. „Duosiu žmogui atsigerti vandens, kad išvemtų suvartotą psichoaktyvią medžiagą“. Atsakymas: NETIESA. Paaiškinimas: Tai gali pabloginti būklę arba sukelti užspringimą;
2. „Kol lauksiu pagalbos, paguldysiu žmogų ant šono, kadangi jis kvėpuoja, tačiau yra be sąmonės“. Atsakymas: TIESA. Paaiškinimas: Paguldymas ant šono užtikrina, kad kvėpavimo takai liktų atviri ir sumažėja užspringimo rizika;
3. „Jei žmogus vemia, laikyti jį pasvirusį į priekį arba paguldyti ant šono“. Atsakymas: TIESA. Paaiškinimas: Tokia padėtis padeda išvengti užspringimo ir apsaugo kvėpavimo takus;
4. „Jei žmogus elgiasi keistai ir neįprastai – tai dar ne pavojus “. Atsakymas: NETIESA. Paaiškinimas: Keistas elgesys gali būti pavojingos būklės požymis, todėl reikia stebėti žmogų ir prireikus teikti pagalbą;
5. „Jei žmogus yra nesąmoningas, bet girdis silpnas kvėpavimas – pradėti gaivinimą. “. Atsakymas: NETIESA. Paaiškinimas: Pirmiausia reikia užtikrinti, kad kvėpavimas yra pakankamas; gaivinimą pradedame tik jei kvėpavimas sustoja arba tampa labai silpnas ir neefektyvus.
Po kiekvieno teiginio siūloma prisiminti, ką gi reikėtų daryti.

Pastaba: Jei lieka pamokos laiko, siūloma klasės erdvėje leisti mokiniams išbandyti gaivinimą su manekenu bei stabilią šoninę padėti vienas ant kito.

	4. REFLEKSIJA
	Paklauskite mokinių:
· ką naujo šiandien sužinojote?
· kas labiausiai įsiminė?
· kaip manote, ką kiekvienas turėtų žinoti apie pirmąją pagalbą?

	5. PRITAIKYMAS
	Paprašykite mokinių, grįžus namo, parodyti bent vienam iš artimųjų kaip:
· įvertinti asmens būklę, ar žmogus sąmoningas, ar kvėpuoja;
· paguldyti asmenį į stabilią šoninę padėtį;
· atlikti gaivinimą (kokia turi būti taisyklinga gaivinančio asmens kūno padėtis, kaip taisyklingai sudėti rankas, kiek paspaudimų ir įpūtimų reikia daryti).

	6. SKAITMENINIAI ŠALTINIAI
	Vaizdo įrašai: 
· kaip suteikti pirmąją pagalbą;
· gaivinimas.

	7. REKOMENDUOJAMA LITERATŪRA
	Sveikatos apsaugos ministerijos parengta informacija:
· ką reikia žinoti apie pirmąją pagalbą;
Vilniaus miesto savivaldybės visuomenės sveikatos biuro parengta informacija:
· kaip kalbėti su vaikais apie psichoaktyviąsias medžiagas;
Tinklalapio „Ką veikia vaikai?“ informacija:
· psichoaktyviosios medžiagos;
Labdaros ir paramos fondo „Krizių prevencijos centras“ informacija:
· Skubi pagalba apsinuodijus psichoaktyviomis medžiagomis – Priklausomybių – narkomanijos, alkoholizmo, rūkymo prevencija ir gydymas

